ОДОБРЯВАМ: /п/
                   /Щ. ХРИСТОВ/
Заместник кмет, за Кмет на община Долни чифлик
съгл. Заповед № РД1304/15.09.2015 г.

					    

ЗА УЧАСТИЕ В ОТКРИТА ПРОЦЕДУРА ЗА ВЪЗЛАГАНЕ НА   обществена поръчка С ПРЕДМЕТ:

„ ДОСТАВКА НА ГОРИВА И МАСЛА ЗА НУЖДИТЕ НА МПС НА ОБЩИНА ДОЛНИ ЧИФЛИК ”

    УКАЗАНИЯ  КЪМ УЧАСТНИЦИТЕ
ЗА РЕДА И УСЛОВИЯТА ЗА ПРОВЕЖДАНЕ НА ОТКРИТА  ПРОЦЕДУРА  ЗА ВЪЗЛАГАНЕ НА ОБЩЕСТВЕНА ПОРЪЧКА С ПРЕДМЕТ:

«Доставка на горива и масла за нуждите на МПС на община Долни чифлик»

І. ОБЩИ ПОЛОЖЕНИЯ

1. Предмет на обществената поръчка – доставка на горива и масла, осъществена чрез покупка на бензин А 95 – около 20000 л. годишно, дизелово гориво – около 50000 л.годишно, газ пропан – бутан– около 2500 л. годишно и моторни масла – около 300 л. годишно за зареждане на МПС на Община Долни чифлик с приблизителна стойност – 391 000 лв. без ДДС.
2. Количествата и стойностите на горивата са приблизителни и са определени на базата на предходната година, коригирани с промените в цените на горивата и в автомобилния парк на Възложителя. Възложителят не се задължава да изразходи посочените количества.
3. Могат да участват участници, които разполагат с бензиностанции с горепосочените горива и могат да обслужват направленията на територията на Община Долни чифлик.

II. УСЛОВИЯ ЗА УЧАСТИЕ В ПРОЦЕДУРАТА
1.	В процедурата за възлагане на обществената поръчка има право да участва всяко физическо или юридическо лице, или тяхно обединение (консорциум или  дружество по ЗЗД). Участниците са длъжни да спазват стриктно всички срокове и условия, установени в обявлението и документацията за участие, както и тези, предвидени в настоящите указания в хода по осъществяване на процедурата. Участниците са длъжни да представят всички изискуеми документи, предвидени в процедурата и гаранция за участие. Участниците могат да участвуват в процедурата лично или чрез изрично упълномощено лице с нотариално заверено пълномощно. Правилото се прилага и за лицата, на които е възложено или по закон представляват участника. 
  2. От участие в процедурата по възлагане на обществена поръчка се отстранява участник в следните случаи:
1.	Когато участникът не е представил някой от документите, изискуеми по чл. 56 от ЗОП и/или документите, предвидени в настоящата документация, след като са били изискани от него от помощния орган на възложителя – комисията за провеждане на откритата процедура за възлагане на обществена поръчка;
2.	Когато участникът е представил оферта, която е непълна или не отговаря на предварително обявените условия в тази документация, или не е използвал изготвените от Възложителя образци, или не са спазени указанията за изготвянето им или не отговаря на нормативните изисквания;
3.	 Когато участникът е представил оферта в нарушение на изискванията на чл. 57, ал. 2 от ЗОП; 
4.	За когото по реда на чл. 68, ал. 11 от ЗОП е установено, че е представил невярна информация за доказване на съответствието му с обявените от възложителя критерии за подбор.
5.	Когато участникът е осъден с влязла в сила присъда, освен ако е реабилитиран, за: престъпление против финансовата, данъчната или осигурителната система, включително изпиране на пари, по чл. 253 - 260 от Наказателния кодекс; подкуп по чл. 301 - 307 от Наказателния кодекс; участие в организирана престъпна група по чл. 321 и 321а от Наказателния кодекс; престъпление против собствеността по чл. 194 - 217 от Наказателния кодекс; престъпление против стопанството по чл. 219 - 252 от Наказателния кодекс; престъпление по чл. 108а, от Наказателния кодекс – при възлагане на поръчки по чл. 3, ал. 2 от ЗОП;
6.	 Когато участникът е обявен в несъстоятелност; 
7.	 Когато участникът е в производство по ликвидация или се намира в подобна процедура съгласно националните закони и подзаконови актове или
8.	 Когато участникът е в открито производство по несъстоятелност, или е сключил извънсъдебно споразумение с кредиторите си по смисъла на чл. 740 от Търговския закон, а в случай че участникът е чуждестранно лице - се намира в подобна процедура съгласно националните закони и подзаконови актове, включително когато неговата дейност е под разпореждане на съда, или участникът е преустановил дейността си;
9.	 Когато участникът е лишен от правото да упражнява дейност или професия като строител съгласно законодателството на държавата, в която е извършено нарушението;
10.	 Когато участникът има задължения по смисъла на чл. 162, ал. 2, т. 1 от Данъчно-осигурителния процесуален кодекс към държавата и към община, установени с влязъл в сила акт на компетентен орган, освен ако е допуснато разсрочване или отсрочване на задълженията, или има задължения за данъци или вноски за социалното осигуряване съгласно законодателството на държавата, в която участникът е установен;
	2.11. Когато участникът е осъден с влязла в сила присъда за престъпление по чл. 313 от Наказателния кодекс във връзка с провеждане на процедури за възлагане на обществени поръчки;
	2.12. Когато участникът или лицата по чл. 47, ал. 4 от ЗОП са "свързани лица" с Възложителя или със служители на ръководна длъжност в неговата организация, както и когато участникът е сключил договор с лице по чл. 21 или 22 от Закона за предотвратяване и установяване на конфликт на интереси;  
	2.13. Когато участникът участва в обединение или е дал съгласие и фигурира като подизпълнител в офертата на друг участник и е подал самостоятелна оферта. 
Не може да участва в процедурата чуждестранно физическо или юридическо лице, за което в държавата, в която е установено, е налице някое от обстоятелствата по чл. 47, ал. 1 и ал. 2 от ЗОП, с изключение на чл. 47, ал.1, т. 1, б /е/ и ал. 2, т. 2а от ЗОП.

Обстоятелствата по точки 2.5., 2.6., 2.7., 2.8., 2.9, 2.10, 2.11, и 2.12. се удостоверяват с декларации, като участниците са длъжни в процеса на провеждане на процедурата да уведомяват Възложителя за всички настъпили промени в тези обстоятелства в 7-дневен срок от настъпването им. Когато участниците са юридически лица, изискванията на точки 2.5., 2.9 и 2.12. се прилагат, както следва:
1. при събирателно дружество - за лицата по чл. 84, ал. 1 и чл. 89, ал. 1 от Търговския закон;
2. при командитно дружество - за лицата по чл. 105 от Търговския закон, без ограничено отговорните съдружници;
3. при дружество с ограничена отговорност - за лицата по чл. 141, ал. 2 от Търговския закон, а при еднолично дружество с ограничена отговорност - за лицата по чл. 147, ал. 1 от Търговския закон;
4. при акционерно дружество - за овластените лица по чл. 235, ал. 2 от Търговския закон, а при липса на овластяване - за лицата по чл. 235, ал. 1 от Търговския закон;
5. при командитно дружество с акции - за лицата по чл. 244, ал. 4 от Търговския закон;
6. при едноличен търговец - за физическото лице - търговец 
7.във всички останали случаи - за лицата, които представляват участника;   
8. в случаите от т. 1 до т. 7 включително -  и за прокуристите, когато има такива; когато чуждестранно лице има повече от един прокурист, декларацията се подава само от прокуриста, в чиято представителна власт е включена територията на Република България.                     

ІІІ. ГАРАНЦИЯ ЗА УЧАСТИЕ И ГАРАНЦИЯ ЗА ИЗПЪЛНЕНИЕ

1. Участниците са длъжни да представят като част от офертата си гаранция за участие /парична или банкова по избор на кандидата/ в размер на 1 %  от прогнозната стойност на поръчката - 3910 лв.
Набирателна сметка:IBAN  с/ка: BG05IABG74793301309100, BIC код: IABGBGSF, „ Интернешънъл Асет Банк” АД
2.  Възложителят освобождава гаранциите за участие на отстранените и на класираните участници в срок 5 работни дни след изтичане на срока за обжалване на решението на възложителя за определяне на изпълнител.
3. При прекратяване на процедурата за възлагане на обществена поръчка гаранциите на всички участници се освобождават в срок 5 работни дни след изтичането на срока за обжалване на решението за прекратяване.
4.  Възложителят освобождава гаранциите  без да дължи лихви за периода, през който средствата законно са престояли при него.
5.  Възложителят има право да задържи гаранцията за участие, когато участникът в процедура за възлагане на обществена поръчка:
- оттегли офертата, след изтичане на срока за получаване на оферти ;
 	- обжалва решението на възложителя за определяне на изпълнител - до решаване на спора;
-  е определен за изпълнител, но не изпълни задължението си да сключи договор за обществената поръчка.
6.  Определеният за изпълнител участник внася гаранция /парична или банкова по избор на участника/ за изпълнение в размер на 2 % от стойността на договора.
7.  Условията и сроковете за задържане или освобождаване на гаранцията за изпълнение се уреждат в договора за възлагане на обществена поръчка.

IV. ПОДГОТОВКА И ПОДАВАНЕ НА ОФЕРТИ

	1. При подготвяне на офертата всеки участник трябва да се придържа точно към обявените от Възложителя условия. 
	2. Участникът в процедурата може да промени, допълни или оттегли офертата си най-късно до изтичане на срока за получаване на офертите.
	3. Всеки участник има право да представи само една оферта. Варианти на офертата не се допускат. В процедурата за възлагане на обществената поръчка едно физическо или юридическо лице може да участва само в едно обединение.
4. С офертата си участниците може без ограничения да предлагат ползването на подизпълнители. 
5. Офертата се попълва на български език. Когато участник в процедурата е лице, регистрирано извън Република България документът по чл. 56, ал.1, т.1 от ЗОП се представя в официален превод на български език, а документите по ал. 1, т. 4, 5, 6 и 11 от ЗОП, които са на чужд език, се представят и в превод съгласно чл. 56, ал. 4 от ЗОП. При участие на обединение, което не е юридическо лице, документите по чл.56,ал. 1, т. 1, букви "а" и "б" се представят за всяко физическо или юридическо лице, включено в обединението; документите по чл.56,ал. 1, т. 1, буква "в" и т.5 се представят само за участниците, чрез които обединението доказва съответствието си с критериите за подбор по чл.25,ал.2,т.6 от ЗОП; декларацията по чл.56,ал. 1, т. 11 се представя само за участниците в обединението, които ще изпълняват дейности, свързани със строителство или услуги. При посочване на участие с ползване на подизпълнители, офертата трябва да съдържа видовете работи от предмета на поръчката, които ще се предложат на подизпълнители и съответстващият на тези работи дял в проценти от стойността на обществената поръчка, и предвидените подизпълнители.  Относно договора за подизпълнение с подизпълнителите, посочени в офертата, са приложими разпоредбите на чл. 45а, чл. 45б (Глава седма) от ЗОП. Съгласно § 1, т. 16а от Допълнителните разпоредби от ЗОП официален превод е превод, извършен от преводач, който има сключен договор с Министерството на външните работи за извършване на официални преводи. 
	6. Когато за някои от посочените в настоящата документация документи е определено, че може да бъде представен в «заверено от участника копие», за такъв документ се счита този, при който върху копието на документа представляващият участника е записал: «Вярно с оригинала»; Задължително следва да се постави собственоръчен подпис със син цвят под заверката и свеж печат на участника (ако има такъв). 
	7. По офертата не се допускат никакви вписвания между редовете, изтривания или корекции. 
	8. Документите и данните в офертата се подписват само от лица с представителни функции съгласно удостоверението за актуално състояние или от изрично упълномощени за това лица. Във втория случай се изисква да се представи нотариално заверено пълномощно за изпълнението на такива функции, съгласно изискванията на настоящата документация.
	9. Офертата и приложенията към нея се изготвят по представените в документацията образци. 
	10. Когато участникът е чуждестранно физическо или юридическо лице или техни обединения, всички документи, съдържащи се в офертата, които са на чужд език се представят и в превод, а в изрично предвидените в настоящата документация случаи – в официален превод. 
	11. Офертата следва да отговаря на изискванията, посочени в обявлението и настоящите указания и да бъде оформена по приложените към документацията образци.
	12. Представените образци в документацията за участие и условията описани в тях са задължителни за участниците. Предложенията на участниците трябва да бъдат напълно съобразени с тези образци.
	13. Разходите, свързани с изготвянето и подаването на офертите са за сметка на участника. Възложителят при никакви условия, освен нормативно предвидените, няма да участва в тези разходи.
	14. Съгласно чл. 29 от ЗОП лицата може да поискат писмено от възложителя разяснения по документацията за участие до 7 дни, преди изтичането на срока за получаване на офертите или заявленията. Разясненията по ал. 1 се публикуват в профила на купувача в 4-дневен срок от получаване на искането. Ако лицата са посочили електронен адрес, разясненията се изпращат и на него в деня на публикуването им в профила на купувача. В разясненията не се посочва информация за лицата, които са ги поискали. Когато от публикуването на разясненията от възложителя до крайния срок за получаване на оферти или заявления остават -малко от три дни, възложителят е длъжен да удължи срока за получаване на оферти или заявления, като в този случай  решението за промяна се публикува в профила на купувача в деня на изпращането му за публикуване в Регистъра на обществените поръчки. От деня на публикуването в профила на купувача до крайния срок за подаване на оферти не може да има по-малко от три дни.
 	15. Офертата се представя в запечатан непрозрачен плик от участника или от упълномощен от него представител лично или по пощата с препоръчано писмо с обратна разписка. Върху плика участникът посочва, наименование на участника, адрес за кореспонденция, телефон и по възможност факс и електронен адрес. Пликът съдържа три отделни запечатани непрозрачни и надписани плика, както следва:
1. плик № 1 с надпис "Документи за подбор", в който се поставят документите, изисквани от възложителя съгласно чл. 56, ал. 1, т. 1 - 6, 8, 11 – 14 от ЗОП, отнасящи се до критериите за подбор на участниците;
2. плик № 2 с надпис "Предложение за изпълнение на поръчката", в който се поставят документите по чл. 56, ал. 1, т.7 от ЗОП, свързани с изпълнението на поръчката, и
3. плик № 3 с надпис "Предлагана цена", който съдържа ценовото предложение на участника.
При приемане на офертата върху плика се отбелязват поредният номер, датата и часът на получаването и посочените данни се записват във входящ регистър, за което на приносителя се издава документ. Възложителят не приема за участие в процедурата и връща незабавно на участниците оферти, които са представени след изтичане на крайния срок за получаване или в незапечатан или скъсан плик. Тези обстоятелства се отбелязват във входящия регистър. Офертата може да се представи и по електронен път при условията и по реда на Закона за електронния документ и електронния подпис. В този случай участникът е длъжен да представи на възложителя всички документи, които не са в електронен вид, в запечатан непрозрачен плик с посочени адрес за кореспонденция, телефон и по възможност факс и електронен адрес преди изтичането на срока за получаване на офертите.
	16. Офертата и приложенията към нея се изготвят по представените в документацията образци. Пликът с офертата трябва да съдържа три отделни запечатани непрозрачни и надписани плика, както следва:

1. Плик № 1 с надпис „Документи за подбор” – В този плик се поставят :
1.1. Административна справка, в която се посочва единен идентификационен код по чл. 23 от Закона за търговския регистър, БУЛСТАТ и/или друга идентифицираща информация в съответствие със законодателството на държавата, в която кандидатът или участникът е установен, както и адрес, включително електронен, за кореспонденция при провеждането на процедурата – Приложение № 2;
1.2. Декларация по чл. 47, ал. 9 от ЗОП – Приложение № 3;
1.3. Копие на договора за обединение (при участници обединения), а когато в договора не е посочено лицето, което представлява участниците в обединението - и документ, подписан от лицата в обединението, в който се посочва представляващият;
1.4. Оригинал на банкова гаранция за участие или копие от документа за внесена гаранция под формата на парична сума;
1.5. Списък на извършените доставки, които са еднакви или сходни с предмета на обществената поръчка, изпълнени през последните 3 /три/ години, считано от датата на подаване на офертата, с посочване на стойностите, датите и получателите, заедно с доказателство за извършената доставка – Приложение № 4. Доказателството за извършената доставка се предоставя под формата на удостоверение, издадено от получателя или от компетентен орган, или чрез посочване на публичен регистър, в който е публикувана информация за доставката.
1.6. Копия от сертификати, издадени от акредитирани институции или агенции за управление на качеството, удостоверяващи съответствието на стоките със съответните спецификации или стандарти.
1.7. Декларация за липса на свързаност с друг участник в съответствие с чл. 55, ал. 7, както и за липса на обстоятелство по чл. 8, ал. 8, т. 2 от ЗОП – Приложение № 5;
1.8. Декларация относно ползване/не ползване на подизпълнители- оригинал. Декларацията се подава задължително. В случай на участие на подизпълнители се попълва и декларация за съгласие от тяхна страна / оригинал/ - за всеки от подизпълнителите поотделно – Приложение № 6;
1.9. Декларация за приемане на условията в проекта на договор Приложение № 7;
1.10. Списък на документите, и информацията съдържащи се в офертата, подписан от участника – Приложение № 1;
1.11. Декларация за срок на валидност на офертата – Приложение № 8.

2. Плик № 2 с надпис „Предложение за изпълнение на поръчката”. В този плик се поставят:
2.1. Техническо предложение за изпълнение на поръчката – Приложение № 9;

3 Плик № 3 с надпис „Предлагана цена”- в него се поставя:
3.1. Ценово предложение - Приложение № 10. 

При участие на обединения, които не са юридически лица, съответствието с критериите за подбор се доказва от един или повече от участниците в обединението. В случаите по чл. 49 от ЗОП изискването за регистрация се доказва от участника в обединението, който ще изпълни съответната дейност. 
Когато участникът предвижда участие на подизпълнители, за тях се прилагат само изискванията по чл. 47, ал. 1 и 5 от ЗОП.
Чуждестранните юридически/физически лица представят еквивалентни  документи, издадени от съответния орган в държавата, в която са установени (документите се представят на оригиналния език и в превод на български език).
Когато участникът в процедурата е чуждестранно физическо или юридическо лице трябва да докаже регистрацията си в съответния професионален регистър на държавата, в която е установен или да представи декларация или удостоверение за наличието на такава регистрация от компетентния орган в страната, в която е установен.

V.    КОМУНИКАЦИЯ МЕЖДУ ВЪЗЛОЖИТЕЛЯ И УЧАСТНИЦИТЕ

1. Цялата кореспонденция между Възложителя и участниците, свързани с настоящата процедура до подписване на Договора, ще се води на български език в писмена форма, по факс или имейл. Участникът може да представя своите писма и уведомления по факс или имейл.
2. Решенията на Възложителя, за които той е длъжен да уведоми участниците, се връчват лично срещу подпис или се изпращат по факс или чрез препоръчано писмо с обратна разписка или куриерска служба.
	3. Предложение за промени в обявлението и/или документацията се извършват при условията на чл.27а от ЗОП.

VI. ПРОВЕЖДАНЕ НА ПРОЦЕДУРАТА
1. Възложителят може, по собствена инициатива или по сигнал за нередност, еднократно да направи промени в обявлението и/или документацията на обществена поръчка, свързани с осигуряване законосъобразност на процедурата, отстраняване на пропуски или явна фактическа грешка.
Всяко лице може да направи предложение за промени в обявлението и/или документацията в 10-дневен срок от публикуването на обявлението за откриване на процедурата 
Промените по ал. 1 се извършват чрез решение за промяна до 14 дни от публикуването на обявлението в Регистъра на обществените поръчки. Решението и променените документи се публикуват в профила на купувача в първия работен ден, следващ деня на изпращането им в агенцията.
В решението по ал. 3 възложителят определя и нов срок за получаване на оферти или заявления за участие, който не може да бъде по-кратък от първоначално определения.
Възложителят ще удължи обявените срокове в процедурата, когато се установи, че първоначално определеният срок е недостатъчен за изготвяне на офертите, включително поради необходимост от разглеждане на място на допълнителни документи към документацията или оглед на мястото на изпълнение. В случай че от предоставяне на разяснението от възложителя до крайния срок за получаване на оферти за участие остават по-малко от 3 дни, възложителят ще удължи срока за получаване на оферти с толкова дни, колкото е забавата. 
Възложителят може да удължи обявените срокове в процедурата, когато: 
- в първоначално определения срок няма постъпили заявления или оферти или е получено само едно заявление или оферта;
- това се налага в резултат от производство по обжалване.
С публикуването на решение за промяна в Регистъра на обществените поръчки се смята, че всички заинтересовани лица са уведомени.
2. Отварянето на офертите се извършва от назначена при условията и по реда, предвидени в чл. 34 от ЗОП от Възложителя Комисия на мястото, датата и часа, посочени в обявлението за възлагане на обществената поръчка и по реда на тяхното постъпване след получаване на списъка с участниците и представените оферти. При промяна на датата и часа на отваряне на офертите участниците се уведомяват писмено.                                                                                                                                                                                                                                                         
3. Отварянето на офертите е публично и на него могат да присъстват участниците в процедурата или техни упълномощени представители, както и представители на средствата за масово осведомяване и други лица при спазване на установения режим за достъп до сградата, в която се извършва отварянето. Комисията отваря пликовете по реда на тяхното постъпване и проверява наличието на три отделни запечатани непрозрачни плика, след което най-малко трима от нейните членове подписват плик № 3. Комисията предлага по един представител от присъстващите участници да подпише плик № 3 на останалите участници. В присъствието на лицата по чл.68,ал.3 от ЗОП комисията отваря плик № 2 и най - малко трима от членовете й подписват всички документи, съдържащи се в него. Комисията предлага по един представител на присъстващите участници да подпише документите в плик № 2 на останалите участници. Комисията след това отваря плик № 1 и оповестява документите и информацията, които той съдържа, и проверява съответствието със списъка по чл. 56, ал. 1, т. 14 от ЗОП.
След извършването на всички гореописани действия приключва публичната част от заседанието на комисията. 
4. Комисията разглежда документите в плик № 1 за съответствие с критериите за подбор, поставени от възложителя, и съставя протокол. Когато установи липса на документи и/или несъответствие с критериите за подбор, и/или друга нередовност, включително фактическа грешка, комисията ги посочва в протокола по чл.68, ал.7 от ЗОП и изпраща протокола на всички участници в деня на публикуването му в профила на купувача. Участниците представят на комисията съответните документи в срок 5 работни дни от получаването на протокола по чл.68, ал. 7 от ЗОП. Когато е установена липса на документи и/или несъответствие с критериите за подбор, участникът може в съответствие с изискванията на възложителя, посочени в обявлението, да замени представени документи или да представи нови, с които смята, че ще удовлетвори поставените от възложителя критерии за подбор. 
5. Комисията не разглежда документите в плик № 2 на участниците, които не отговарят на криериите за подбор. 
6. Комисията при необходимост може по всяко време:
- да проверява заявените от участниците данни, включително чрез изискване на информация от други органи и лица;
- да изисква от участниците:
а) разяснения по заявени от тях данни;
б) допълнителни доказателства за данни от документите, съдържащи се в пликове № 2 и 3, като тази възможност не може да се използва за промяна на техническото и ценовото предложение на участниците.
 Комисията уведомява възложителя, когато в хода на нейната работа възникнат основателни съмнения за споразумения, решения или съгласувани практики между участници по смисъла на чл. 15 от Закона за защита на конкуренцията.
Пликът с цената, предлагана от участник, чиято оферта не отговаря на изискванията на възложителя, не се отваря.
Комисията отваря плика с предлаганата цена, след като е изпълнила следните действия:
- разгледала е предложенията в плик № 2 за установяване на съответствието им с изискванията на възложителя;
- оценила е офертите по всички други показатели, различни от цената.
Не по-късно от два работни дни преди датата на отваряне на ценовите оферти комисията обявява най-малко чрез съобщение в профила на купувача датата, часа и мястото на отварянето. Когато критерият е икономически най-изгодна оферта, съобщението съдържа и резултатите от оценяването на офертите по другите показатели за оценка. Отварянето на ценовите оферти се извършва публично при условията на чл. 68, ал. 3 от ЗОП. При отваряне на ценовите оферти комисията оповестява предлаганите цени и предлага по един представител от присъстващите участници да подпише ценовите оферти. 
7. Когато офертата на участник съдържа предложение с числово изражение, което подлежи на оценяване (в настоящия случай предлаганата цена) и е с повече от 20 на сто по-благоприятно от средната стойност на предложенията на останалите участници по същия показател за оценка, комисията трябва да изиска от него подробна писмена обосновка за начина на неговото образуване. Комисията определя разумен срок за представяне на обосновката, който не може да бъде по-кратък от три работни дни от получаване на искането за това.
8. Комисията може да приеме писмената обосновка и да не предложи за отстраняване офертата, когато са посочени обективни обстоятелства, свързани с:
1. оригинално решение за изпълнение на обществената поръчка;
2. предложеното техническо решение;
3. наличието на изключително благоприятни условия за участника;
4. икономичност при изпълнение на обществената поръчка;
5. получаване на държавна помощ.
9. Когато участникът не представи в срок писмената обосновка или Комисията прецени, че посочените обстоятелства не са обективни, както и когато Комисията установи, че офертата на участник е с необичайно ниска цена поради получена държавна помощ, за която не е представено доказателство в определения срок, тя предлага офертата да се отхвърли.
10. В случай, че комплексните оценки на две или повече оферти са равни, за икономически най – изгодна се приема тази оферта, в която се предлага най-ниска цена. При условие, че и цените са еднакви, се сравняват оценките по показателя с най-висока относителна тежест и се избира офертата с по-благоприятна стойност при този показател. 
11. В срок 5 работни дни след приключване на работата на Комисията, с приемане на протокола от Възложителя, последният обявява с мотивирано решение класирането на участниците. Със своето решение той определя участника, класиран на първо място за изпълнител на обществената поръчка. В решението Възложителят посочва отстранените от участие в процедурата участници и оферти и мотивите за отстраняването им.
12. Възложителят публикува в профила на купувача решението по ал. 1 заедно с протокола на комисията при условията на чл. 22б, ал. 3 от ЗОП и в същия ден изпраща решението на участниците.
13. Участниците имат право да подават жалби пред Комисията за защита на конкуренцията, съгласно чл. 120 от Закона за обществените поръчки.

VIІ.         СКЛЮЧВАНЕ НА ДОГОВОР ЗА ВЪЗЛАГАНЕ НА ОБЩЕСТВЕНАТА ПОРЪЧКА

1. Възложителят сключва писмен договор за изпълнение на обекта на поръчката по процедурата с участникът, класиран на първо място, в едномесечен срок след влизане в сила на решението за определяне на изпълнител или на определението, с което е допуснато предварително изпълнение на това решение, но не преди изтичането на срока по чл. 41, ал. 3 от ЗОП.
2. Договорът за обществената поръчка съответства на приложения в документацията проект и включва задължително всички предложения от офертата на участника, въз основа на които е определен за Изпълнител. 
2.1. При подписване на договора за обществената поръчка участникът, определен за Изпълнител, е длъжен да представи документите по чл. 47, ал. 10 или чл. 48, ал. 2 от ЗОП, както и гаранция за  изпълнение на договора. Съгласно чл. 47, ал. 11 от ЗОП не се изисква представяне на документите по чл. 47, ал. 10 от ЗОП, когато те се отнасят за обстоятелства, вписани в търговския регистър.
 2.2.  В случай, че Участникът, определен за Изпълнител, в 30-дневен срок след влизане в сила на решението за класиране на участниците не представи документите по т. 2.1. или неоснователно откаже да сключи договора за изпълнение на поръчката, Възложителят може да определи за Изпълнител участника, класиран на второ място или да прекрати процедурата. Възложителят определя за Изпълнител следващия класиран участник и го поканва писмено за сключването на договор за обществена поръчка в тридневен срок от установяване на обстоятелствата по предходното изречение или от изтичането на горепосочения едномесечен срок. 

VІІІ. КРИТЕРИЙ И МЕТОДИКА ЗА ОЦЕНКА НА ОФЕРТАТА 

1. Критерий за оценка на офертата: „Икономически най изгодна оферта” определена по следните показатели:

К1 – % отстъпка предложена от участника на база цените, валидни към момента, съобразени с продажните цени на дребно на основния производител на горива за страната „Лукойл Нефтохим Бургас” АД за бензин А 95 Н

К1 =  % отстъпка предложена от участника х 30 точки
		% максимална предложена отстъпка

К2 – % отстъпка предложена от участника на база цените, валидни към момента, съобразени с продажните цени на дребно на основния производител на горива за страната „Лукойл Нефтохим Бургас” АД за дизелово гориво
К2  =  % отстъпка предложена от участника х 60 точки
		% максимална предложена отстъпка 

К3 – % отстъпка предложена от участника на база цените, валидни към момента, съобразени с продажните цени на дребно на основния производител на горива за страната „Лукойл Нефтохим Бургас” АД за газ пропан – бутан
 К3 =  % отстъпка предложена от участника х 10 точки
		 % максимална предложена отстъпка 
  
К компл. = К1 + К2 + К3